Автор: Андриана Абдуллаева · 20.09.2021\nДагъусттаннал халкьуннал Цашиврул кьинилун хасну республикалул шагьрурдай ва районнай хьунни шадлугърал мероприятияртту. Ххаллилсса мероприятие дунни байрандалуцIун дархIуну Хъювхъиял Культуралул ва дялахърулул центрданий.\nБавтIми барча буллалисса ихтилат бунни центрданул каялувчи Рукьижат Оьмаевал. Дуклаки оьрчIал дурккунни Дагъусттаннахасса, дусшиврухасса назмурду, увкунни балайрду.\nДагъусттаннал тарихрая, халкьуннал сянатирттая, миллатир­ттал аьдатирттая, багьу-бизулия бусласисса ихтилат бунни Рабият ХIажиевал.\nХъювхъиял шяравусса Культуралул центр бур ца яла чялишну зузиминнувасса. Царагу ккалли дан бучIисса кьини лях гьан къаритай шикку.\nРукьижат Оьмаеван циннагу вай гьантрай оьрмулул 60 шин бартларгунни. Вайннува 40-нния лирчусса шинну ванил ва даврий зий гьан дурну дур. 1979-ку шинал оьрмулул 18 шинаву Хъювхъиял шяраваллил Культуралул къатлул художествалул каялувчину бувкIун, шиккува зий бунува, був­ккуну бур Дагъусттаннал Культурно-просветительское училище. 1993-ку шиная шихунмай зий бур ва идаралул каялувчину.\nРукьижат цилла даву ххирасса ва зун гъира бусса пишакар бур.\nШяраву ванил дачин дурсса давурттая рязину бур жямат ва Культуралул управлениялул каялувчитал.\nБарча тIий буру Рукьижатлухь Дагъусттаннал халкьуннал Цашиврул байрангу, оьрмулул юбилейгу. Зунсса гъирагу, гьавасгу тачIав къалещаннав виву!\nВихьуллал хъузала къурув увккунни\nШколалун цIусса «Газель» буллунни\nСледующая публикация «Пути преодоления COVID-19 и его последствий» будут обсуждены на Международном научно-практическом конференции в Махачкале\nПредыдущая публикация Выборы в Республике завершились, нарушений не зафиксировано